Dear Goemkars,
from his 1973 Album.
 remembering my teenage days. Hope you too do the same.
 May God grant him eternal rest and courage to his bereaved family.
 Best regards.
 soglle khopon rokddench kabar zalet mhunn.
 jhelo xaptam, asson tantun kantaram jim anvem atam record kelelim assat.
 Radio anim recordancher aikonk mevtelet.
 Goa, zolmancho ganv Goa,
Goa, sobit amchem Goa, Goa.
 Porke azun vodditat sobitaie sovem,
Mhunntat Goa Bangarachem,
Fulam follanim bhorlam sukachem toyem,
Kaiborem udok zorichem, bangar team dongranchem,
Soglleank Kongotti lagta borem,
Xit koddi nastannam zainam Goemkaranak,
Toxench ilexem kopachem,
Samarachi koddi ruchik lhanam voddank,
Toxench sorpatel gostachem,
Toxench amott tik amchem ruchichem,
Kalchi koddi, lonnchem borem, para anim kharem,
Jivit Goemkaranchem.
 Posted by Goa-World. COM at 1:23 AM No comments:
Tiatr ani tiatrantlim kantaram amche sonskrutayecho ek bhag zaun asa, hantum dubav nam. Hech khatir amche tiatr disan dis odik ani odik nanvlovkik zait vetat to puravo, tiatracho 115 vorsancho itihas dita. Fattlea 115 vorsam modem, sonvsarant zaito bodol zalo, sonskrutik mollar novlam ghoddon ailim, ghoram ghoramnim Reddio ani TV aileo, punn tiatrachem mhotv azun porian komi zavnk nam mhonnlear fott zavchinam. Amchea tiatr ani kantaram vixim thoddo niall korpak zai oxem mhaka dislem, kiteak halinch ami, mhonnche Kala Mogi, Candolim he sonvsthen, Setembrache 12ver, 2007 ek tiatr "Odruxtti Jivit" machier haddlo. 50 vorsam adim ho tiatr ami Saipem vaddeant, Candolim dakhoilolo. Tiatr pornno aslo dekhun, pornnim kantaram jim 50/60 vorsam adim amcheam purvileam nanvlovkik kolakaramnim gailolim tim ami hea tiatrant lokam somor haddchim mhunn nirnnoi ghetlo. Ho tiatr machier haddpant ani purvileam kantoristanchim 12 kantaram hea tiatrant gavpant amkam zaitem xikpak mell'lem. Tech khatir tiatr ani kantaram babtim hem borop korpak chintlem.
 Ami machier haddlolo "Odruxtti Jivit" ho tiatr 1957 vorsa Joao Cardozo hannem borovn ani digdorxit korun Saipem vaddeant machier haddlo. Hea tiatrachi kanni sarki sadi asa khori, punn hea tiatrant soglleam von odik mhotvachi dekh mhonnlear tantum toyear kelea ti 'comedy'. Ak'khi 'comedy' tiatrache kannient vinnlea ani tiatrache kanniecho ek bhag asa. Aichea tiatr boroinnaramnim hachi chotrai ghevpak zai, karonn kanniek guntun vinod toyar korop aichea tiatramnim zoborxem pollevnk mellonam.
 Purvil'le kolakor, mhonnlear Aleixinho de Candolim, Young Menezes, Jacinto Vaz, Anthony Mendes, Alfred Rose, M. Boyer, Remy Colaco, adi. hanchim sumar 60 vorsam adlim kantaram machier ami gailim. Team kantaranche 'lyrics' vachun kalliz dhadoslem. Tanchim utram ani ghoddpam khub sobit ani sundor asat. Tea kantaranche 'tune' aikat. Tea kallar he 'tune' soglle 'original' asle, tannim dusreanche 'tune' kopi korun aplim utram tanchea 'tune'-ancher bosoilim nant. Aichea kantaram ghoddpi kolakoramnim hachi dekh ghevchi mhunn mhoji vinonti.
 Atam . . .
 Aichea kallar tiatr sarko 'commercial' zala. Tiatra vorvim aiche kolakor aplo disvoddo zoddtat. Tiatr borovpi chodd zaleat ani tiatr borpavollicho dorzo sokol poddla. Zorui tiatr loka modem odik nanvlovkik zala, torui tacho dorzo unchlea panvddear pavonk zai aslo toso pavonk nam.
 Aiche tiatr borovpi chodd korun 'short-cuts' marunk bhiddenam nhoi mhunn lojenam. Dusream bhasantleam nattkanchea vo cholchitranchea kanniachi 'copy' marun apnnem tiatr boroila mhonnpak fattim soronam. Omkeache kanniecher adarun ho tiatr boroila mhunn dakholl kelolem zalear khub borem zatem aslem.
 Aichea tiatr boroinnarank 'Comedy' borovpakuch kollonam mhonnlear fott zavnchinam. Tea khatir anek Inglez bhaxentleam masikancher, pustokancher vo potrancher ailole 'jokes' vaprun lokak hansoita ani amchea tiatrachi porampora ibaddta mhonnpak mhaka vaitt dista. Aicheam kantarancher nodor marat. Ghoddpank xim ani mer nam ani 'tunes' tor chodd korun dusrea bhasantleam gitanchi nokol (kopi) asta. Adhunik kallar sogllem sudorta oxem amkam dista, punn amchi tiatr kola bigoddta kai kitem? Oso dubav poddta.
 Amchea aicheam tiatristamnim adlea tiatristanche borpavollicher, magir te tiatr zaum vo kantaram zaum, obheas korpachi goroz asa. Te tiatrant 'Comedy' koxi ghaltale tacher niall kelear ani tech porim kanniek guntun apleam tiatramnim vinod toyar kelo zalear tiatrak khub faideak poddtolem. Te kantaram koxe ghoddtale tacher obheas korpachi goroz asa. Amche tiatrist zor te machier khorench tiatrachea mogan vavurtat zalear te ho obheas korun apunn sudronk proitn kortole nam tor tiatra vorvim tankam duddvancho faido mellta, takach lagon te tiatr machier asat mhunn sid'dh zatolem. Tiatracho amkam khoro mog asa zalear ami tiatra khatir il'lo teag korunk fattim ravche nant. Tiatrist hem avhan mandun ghet kai?
 Posted by Goa-World. COM at 1:22 AM No comments:
Subscribe to: Posts (Atom)